Διερεύνηση των συμβιωτικών σχέσεων στο ριζικό σύστημα της αμπέλου:
Creators: name: Μυλωνά, Μαρία Εμμανουήλ
Publisher: name: Aristotle University of Thessaloniki
Year: 2010
Subjects: Μυκόρριζες
Αμπελος
Υποκείμενο
Mycorrhizae
Grapevine
Rootstock

description: Κατά την περίοδο 2008-2009 πραγματοποιήθηκε η παραγωγή ερρίζων - εμβολιασμένων φυτών της ποικιλίας της αμπέλου Σαββατιανό, εμβολιασμένης στα υποκείμενα Riparia gloire de Montpellier, 110R και 140Ruggeri. Εξετάστηκε η δυνατότητα παραγωγής μυκορριζοφόρων φυτών σε γλάστρες και η επίδραση του υποκειμένου. Συλλέχθηκαν δείγματα ριζών και εδάφους της ριζόσφαιρας από διάφορες περιοχές με εδάφη διαφορετικής σύστασης, με σκοπό την αξιολόγηση του αποικισμού των ριζών με μυκορριζικούς μύκητες. Διαπιστώθηκε μια έντονη αρνητική συσχέτιση μεταξύ της συγκέντρωσης του αφομοιώσιμου φωσφόρου του εδάφους και των ποσοστών αποικισμού. Χρησιμοποιήθηκαν δείγματα ριζών και εδάφους με υψηλά ποσοστά αποικισμού για την παραγωγή ικανοποιητικής ποσότητας μολύσματος από ρίζες καλαμποκιού. Η σπορά του καλαμποκιού έγινε σε μακρόστενες πλαστικές γλάστρες στις οποίες αναπτύχθηκε ένα φυτό ανά γλάστρα και οι οποίες οι οποίες περιείχαν αποστειρωμένο υπόστρωμα αποτελούμενο από έδαφος, άμμο, τύρφη και περλίτη σε αναλογία 1, 1, 0.5, 0.5 και τοποθετήθηκαν σε θάλαμο ανάπτυξης, φωτισμού 160μΕ.m-2.s-1 για 12 h και θερμοκρασίας 22oC. Η περιεκτικότητα του υποστρώματος σε φώσφορο ήταν 4mg/Kg. Μετά το πέρας μιας περιόδου ανάπτυξης των φυτών καλαμποκιού τεσσάρων μηνών, έγινε αξιολόγηση του αποικισμού των ριζών. Διαπιστώθηκε ότι τα ποσοστά αποικισμού ήταν αρκετά υψηλά (72% ±2,99) .Το υπόστρωμα χρησιμοποιήθηκε ως μέσο εμβολιασμού ερρίζων - εμβολιασμένων φυτών της ποικιλίας της αμπέλου ‘Σαββατιανό’ εμβολιασμένης στα υποκείμενα Riparia gloire de Montpellier, 110R και 140Ruggeri. Ο εμβολιασμός πραγματοποιήθηκε κατά την έξοδο των εμβολιασμένων μοσχευμάτων από τον θερμοθάλαμο, και την φύτευσή τους σε γλάστρες διαστάσεων 7  7  20cm με 50g υπόστρωμα. Μετά την ανάπτυξη των φυτών σε θάλαμο ανάπτυξης για 4 μήνες, σε πέντε φυτά από κάθε συνδυασμό εμβολίου – υποκειμένου έγινε αφαίρεση του ριζικού συστήματος και πραγματοποιήθηκαν μετρήσεις επί των ποσοστών αποικισμού με μυκορριζικούς μύκητες. Διαπιστώθηκαν υψηλά ποσοστά αποικισμού, από 60 – 78% και μια σημαντική επίδραση του υποκειμένου.
description: The effect of rootstock on the production of mycorrhizal grafted vines was evaluated. The winegrape cultivar Savvatiano was grafted onto 110R, 140Ru and Riparia Gloire de Montpellier rootstocks, replicated five times with four pots per experimental unit. For the inoculum preparation, soil samples were collected from four different vineyards of Northern Greece. A highly significant negative correlation was observed between root colonization percentage and soluble P concentration. Young maize plants were inoculated by Glomus mosseae spores and served as inoculum. The grafted vines were grown in 1 L pots containing a sterilized medium. For mycorrhizal infection, the pot medium was supplemented with 50 g of maize plants roots. After a period of four months, the root colonization was examined by the Phillips and Hayman (1970) method. The roots of Riparia Gloire de Montpellier showed higher colonization rate compared to 110R and 140Ru.